Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 152/12/8803	Košice II, 12.12.2012
EEČ : 2-64-406-2012

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
	povolanie: obchodný manažér
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 747,16 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: obchodný manažér
realizované policajtom Odb.kriminálnej polície OR PZ  XXXXX pod spisovou značkou XXXXX
	V trestnej veci vedenej proti obvinenému Guilielmusovi Mariovi XXXXX pre prečin nevyplatenia mzdy a odstupného podľa § 214 ods. 1, ods. 2 písm. a/ Trestného zákona, ktorého sa dopustil  na tom skutkovom základe, že 

- obvinený ako štatutárny orgán právnickej osoby spoločnosti XXXXX XXXXX, 040 01 XXXXX, IČO : XXXXX a zároveň ako zamestnávateľ nevyplatil XXXXX mzdu za november 2010 vo výške 320,51 €, XXXXX mzdu za mesiac november 2010 vo výške 320,51 € a XXXXX mzdu za obdobie november 2010 vo výške 320,51 €, a to aj napriek tomu, že v deň ich splatnosti tj. 12. 12 2012 spoločnosť XXXXX XXXXX mala dostatok finančných prostriedkov na ich vyplatenie, pričom následne nevyplatil XXXXX mzdu za mesiac december 2010 vo výške 322,52 € a dvojmesačné odstupné vo výške 601,87 €, XXXXX mzdu za mesiac december 2010 vo výške 328,48 € a dvojmesačné odstupné vo výške 600,65 €  a XXXXX mzdu za mesiac december 2010 vo výške 332,05 € a dvojmesačné odstupné vo výške 600,06 €, kedy v deň ich splatnosti spoločnosť XXXXX XXXXX nemala dostatok finančných prostriedkov na ich vyplatenie, nakoľko XXXXX XXXXX ako štatutárny orgán právnickej osoby spoločnosti XXXXX XXXXX vykonal opatrenia smerujúce k zmareniu vyplatenia týchto peňažných prostriedkov tým, že uprednostnil úhradu záväzku z titulu poskytnutej pôžičky voči svojej osobe tak, že dňa 14. 12. 2010 a dňa 31. 12. 2010 vyplatil sám sebe ako vrátku pôžičky sumu 16.800,- € a tým výška disponibilných finančných prostriedkov ku dňu 31. 12. 2010, ako aj k 10. 01. 2011 bola už len vo výške 120,15 €, čo nepostačovalo na výplatu miezd a odstupného pre všetkých zamestnancov vo výške 3.747,16 €.

Odôvodnenie: 
	Uznesením OKP XXXXX, sp. zn. ORP-XXXXX z 18. 06. 2012 bolo podľa § 206 ods. 1 Trestného poriadku vznesené obvinenie XXXXX XXXXX pre prečin nevyplatenia mzdy a odstupného podľa § 214 ods. 1, ods. 2 písm. a/  Trestného zákona na tom skutkovom základe, ako je to uvedené vo výrokovej časti tohto uznesenia. 

Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine nevyplatenia mzdy a odstupného podľa § 214 ods. 1, ods. 2 písm. a/ Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

	Obvinený aj poškodení vyslovili súhlas s uzavretím zmieru. Obvinený 
XXXXX XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný.

Poškodení súhlasili so zmierom a vyhlásili, že ním požadovaná náhrada škody im bola v plnom rozsahu uhradená. 

Obvinený zložil na účet Okresnej prokuratúry XXXXX XXXXX čiastku vo výške 150,-  € (jedenstopäťdesiat euro). Z uvedenej peňažnej sumy obvinený určil 50 %, teda 75 € (sedemdesiatpäť euro) na všeobecne prospešné účely pre pomoc obetiam trestnej činnosti a zvyšok sumy 75 € (sedemdesiatpäť euro) určil v prospech XXXXX XXXXX

Vzhľadom na vyššie uvedené skutočnosti som dospel k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol prečinom dotknutý verejný záujem, na osobu obvineného, na jeho osobné a majetkové pomery, preto považujem tento spôsob rozhodnutia za dostačujúci.

Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor